b'\n_START_ARTICLE_\nPrehransko zahtevni organizem\n_START_PARAGRAPH_\nPrehransko zahteven organizem (angl. fastidious organism) je vsak organizem, ki zahteva kompleksne prehranske pogoje. Uspeva lahko le, \xc4\x8de so v njegovo prehrano vklju\xc4\x8dena specifi\xc4\x8dna hranila. Podpomenka prehransko zahtevni mikroorganizem se pogosto uporablja v mikrobiologiji za opis mikroorganizmov (drobno\xc5\xbeivk), ki za rast potrebujejo v goji\xc5\xa1\xc4\x8du posebna hranila. Primer prehransko zahtevne bakterije je Neisseria gonorrhoeae, ki za uspevanje na goji\xc5\xa1\xc4\x8du zahteva kri ali hemoglobin ter dolo\xc4\x8dene aminokisline in vitamine. Druga primera sta Campylobacter spp. in Helicobacter spp., ki sta kapnofila, kar pomeni, da za rast na goji\xc5\xa1\xc4\x8du med drugim potrebujeta ogljikov dioksid.'